**Likumprojekta „Grozījumi Latvijas Sodu izpildes kodeksā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva:1. 2012. gada 13. decembra likums „Grozījumi Krimināllikumā”, kas stājās spēkā 2013. gada 1. aprīlī;2. nepieciešamība papildsoda – mantas konfiskācijas izpildi paredzēt vienā normatīvajā aktā (Civilprocesa likumā (turpmāk – CPL)); 3. likumprojekts „Grozījumi Kriminālprocesa likumā”, kas tiek virzīts vienlaikus ar šo likumprojektu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar likumu „Grozījumi Krimināllikumā”, kas stājās spēkā 2013. gada 1. aprīlī, noteikts, ka mantas konfiskāciju var piemērot tikai kā papildsodu. Ņemot vērā minēto, likumprojekts paredz svītrot Latvijas Sodu izpildes kodeksa (turpmāk – LSIK) 5. panta pirmās daļas 3. punktu, kurā noteikts, ka tiesu izpildītāji nodrošina mantas konfiskācijas izpildi, ja tā piespriesta kā pamatsods. LSIK divdesmit sestajā nodaļā noteikta mantas konfiskācijas izpildes kārtība. LSIK 142. pantā noteikts, ka tiesa, kas piespriedusi notiesātajam mantas konfiskāciju, pēc sprieduma stāšanās likumīgā spēkā nosūta izpildrakstu un mantas aprakstes akta kopiju tiesu izpildītājam pēc mantas atrašanās vietas un vienlaikus informē par to finanšu institūcijas. LSIK 143. pants reglamentē tiesu izpildītāja darbības mantas konfiskācijas nodrošināšanai, paredzot, ka, saņemot izpildrakstu un mantas aprakstes akta kopiju, tiesu izpildītājs nekavējoties pārbauda mantas aprakstes aktā norādītās mantas un tiesas spriedumā norādītās konfiscējamās mantas esamību, kā arī sastāda mantas aprakstes aktu par to mantu, kura pārbaudes laikā atrasta pie notiesātā vai citām personām un ir pakļaujama konfiskācijai, bet nav vēl aprakstīta, un nosaka šīs mantas glabāšanas kārtību. Ja nepieciešams, tiesu izpildītājs iesniedz sava rajona (pilsētas) tiesai priekšlikumu civilprocesuālā kārtībā noteikt notiesātajam piederošo aprakstītās mantas daļu. Savukārt LSIK 144. pantā noteikts, ka konfiscējama ir tā manta, kas norādīta tiesas spriedumā un iekļauta mantas aprakstes aktā kā notiesātajam piederošā manta. Personas, kuras apstrīd mantas aprakstes aktā norādītās mantas piederību notiesātajam, var iesniegt prasību tiesā likumā noteiktajā kārtībā. Nav konfiscējami notiesātajam un viņa apgādībā esošajām personām piederošie pirmās nepieciešamības priekšmeti un uzturlīdzekļi.LSIK 145. pantā noteikts, ka, izdarot mantas konfiskāciju, tiesu izpildītājs nodod realizēšanai notiesātā mantu, kas palikusi pēc sprieduma izpildes izdevumu un to visu prasījumu apmierināšanas, kuri radušies, pirms notiesātā mantai arestu uzlikušas pirmstiesas izmeklēšanas iestādes vai tiesa. Konfiscēto mantu nodod realizēšanai finanšu iestādēm likumā noteiktajā kārtībā.Ar 2012. gada 13. decembra likumu „Grozījumi Krimināllikumā”, kas stājās spēkā 2013. gada 1. aprīlī, izslēgta visas mantas konfiskācija. Atbilstoši Krimināllikuma (turpmāk – KL) 42. panta trešajai daļai tiesai jānorāda konkrēta konfiscējamā manta. Līdz ar to tiesu izpildītājiem nebūs jāmeklē personai piederoša manta. Tāpat KL mantas konfiskācija nevienā pantā vairs netiek paredzēta kā obligāts sods.Vienlaikus tiesu izpildītāji, nodrošinot papildsoda – mantas konfiskācija – izpildi, izmanto CPL regulējumu (CPL 630., 631., 632. pants). Atbilstoši pašreizējam regulējumam un praksei, papildsoda – mantas konfiskācija – izpildei nepieciešamās darbības, piemēram, mantas aprakstīšana, apķīlāšana, izsoles kārtība, notiek saskaņā ar CPL vispārīgajām normām (CPL 71., 73., 75. nodaļa). Tāpat CPL 68. nodaļā reglamentēts tiesu izpildītāja statuss. Tādējādi LSIK nosaka tikai nelielu daļu no mantas konfiskācijas procedūrām, paralēli arī Civilprocesa likumā (turpmāk – CPL) pastāvot regulējumam, kas nosaka mantas konfiskācijas izpildes kārtību.Tādēļ arī speciālais regulējums, kas paredz mantas konfiskācijas kā papildsoda izpildi, proti, īpašu konfiskācijas veidu, jāietver vienuviet, proti – CPL.Vienlaikus jānorāda, ka darba grupa Kriminālprocesa likuma grozījumu izstrādei ir izstrādājusi likumprojektu „Grozījumi Kriminālprocesa likumā”, kas tiek virzīts vienlaikus ar šo likumprojektu, papildinot KPL ar 634.1pantu, tā piektajā daļā paredzot, ka nolēmums par mantas konfiskāciju kā papildsodu vai kā piespiedu ietekmēšanas līdzekli, kā arī nolēmums par cietušā labā piedzenamo kaitējuma kompensāciju izpildāms CPL noteiktajā kārtībā. Tādējādi KPL tiks skaidri noteikts, ka mantas konfiskācija kā papildsods tiek izpildīts CPL noteiktajā kārtībā, un nav nepieciešams regulēt vēl vienu posmu.Ņemot vērā minēto, likumprojektā paredzēta LSIK divdesmit sestās  nodaļas izslēgšana.Papildus jānorāda, ka kopā ar likumprojektu virzītajā likumprojektā „Grozījumi Civilprocesa likumā” ir ietverti papildinājumi, kas vērsti uz mantas konfiskācijas kā papildsoda izpildes pilnveidošanu. CPL tiks papildināts ar jaunām normām, lai paredzētu tieši mantas konfiskācijai pielāgotu procesuālo kārtību. Likumprojektos „Grozījumi Kriminālprocesa likumā” un „Grozījumi Krimināllikumā”, kas tiek virzīti vienlaikus ar šo likumprojektu, ir iestrādātas normas, lai ieviestu 2014. gada 19. maijā spēkā stājušos Eiropas Parlamenta un Padomes 2014. gada 3. aprīļa Direktīvu 2014/42/ES par nozieguma rīku un noziedzīgi iegūtu līdzekļu iesaldēšanu un konfiskāciju Eiropas Savienībā, kuras pārņemšanas termiņš ir 2016. gada 4. oktobris. Tādējādi arī minētajos likumprojektos ir paredzēts spēkā stāšanās datums – 2016. gada 1. oktobris. Ņemot vērā to, ka likumprojekts “Grozījumi Kriminālprocesa likumā” ir saistīts ar šo likumprojektu un virzāms vienlaicīgi, ir nepieciešams arī noteikt, ka likums „Grozījumi Latvijas Sodu izpildes kodeksā” stājas spēkā 2016. gada 1. oktobrī. |
| 3. | Projekta izstrādē iesaistītās institūcijas | Ievērojot to, ka kopā ar šo likumprojektu pieņemšanai noteiktā kārtībā tiek virzīts likumprojekts „Grozījumi Civilprocesa likumā”, tas tika atbalstīts Tieslietu ministrijas darba grupā Civilprocesa likuma grozījumu izstrādei. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas izpilda mantas konfiskāciju – tiesu izpildītāji; personas, kurām tiesa piemērojusi papildsodu – mantas konfiskācija. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Likumprojekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar šo likumprojektu ir izstrādāti un tiek virzīti šādi likumprojekti:1) „Grozījumi Krimināllikumā”;2) „Grozījumi Kriminālprocesa likumā”;3) „Grozījumi Civilprocesa likumā”;4) „Grozījums Noziedzīgi iegūtu līdzekļu legalizācijas un terorisma novēršanas likumā”;5) „Noziedzīgi iegūtas mantas konfiskācijas izpildes likums”;6) „Grozījumi likumā „Par nekustamā īpašuma nodokli””;7) „Grozījumi Transportlīdzekļaekspluatācijas nodokļa un uzņēmumu vieglo transportlīdzekļu nodokļa likumā”;8) „Likvidācijas kā piespiedu ietekmēšanas līdzekļa izpildes likums” (atbalstīts Ministru kabineta 2015. gada 4. augusta [sēdē (protokols](http://titania.saeima.lv/LIVS12/saeimalivs12.nsf/0/06833C2AF6689FCAC2257E9E002A8362?OpenDocument#c) Nr. 37 32. §)). |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Likumprojekts šo jomu neskar.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpašas komunikācijas aktivitātes nav paredzētas. |
| 2. | Sabiedrības līdzdalība projekta izstrādē | Likumprojekta „Grozījumi Civilprocesa likumā” apspriešanā piedalījušies Latvijas Zvērinātu advokātu padomes un Latvijas Zvērinātu tiesu izpildītāju padomes pārstāvji, Latvijas Universitātes mācībspēki.Lai informētu sabiedrību par likumprojektu un dotu iespēju izteikt par to viedokļus, likumprojekts saskaņā ar Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” tika ievietots Tieslietu ministrijas interneta mājaslapā 2015. gada 23. aprīlī sadaļā „Sabiedrības līdzdalība”. |
| 3. | Sabiedrības līdzdalības rezultāti | Latvijas Zvērinātu tiesu izpildītāju padomes pārstāvji atbalsta šajā likumprojektā un likumprojektā „Grozījumi Civilprocesa likumā” ietvertos grozījumus.Sabiedrības viedokļi par likumprojektu pēc tā ievietošanas Tieslietu ministrijas mājaslapā saņemti netika. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zvērināti tiesu izpildītāji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar likumprojekta izpildi nav nepieciešams veidot jaunas institūcijas, netiks likvidētas esošās institūcijas, kā arī nav plānota esošo institūciju reorganizācija vai apvienošana. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

25.05.2016. 11:46

1166

I. Rudzīte

67036931, Inese Rudzite@tm.gov.lv